CELEX: 62013CN0590
Language: sl
Date: 2013-11-20 00:00:00
Title: Zadeva C-590/13: Predlog za sprejetje predhodne odločbe, ki ga je vložilo Corte Suprema di Cassazione (Italija) 20. novembra 2013 – Idexx Laboratoires Italia srl proti Agenzia delle Entrate

25.1.2014   
            
            
               SL
            
            
               Uradni list Evropske unije
            
            
               C 24/10
            
         Predlog za sprejetje predhodne odločbe, ki ga je vložilo Corte Suprema di Cassazione (Italija) 20. novembra 2013 – Idexx Laboratoires Italia srl proti Agenzia delle Entrate
   (Zadeva C-590/13)
   2014/C 24/19
   Jezik postopka: italijanščina
   
      Predložitveno sodišče
   
   Corte Suprema di Cassazione
   
      Stranki v postopku v glavni stvari
   
   
      Pritožnica: Idexx Laboratoires Italia srl
   
      Nasprotna stranka v postopku s kasacijsko pritožbo: Agenzia delle Entrate
   
      Vprašanji za predhodno odločanje
   
   
               1.
            
            
               Ali je mogoče načeli, ki ju je Sodišče Evropske unije oblikovalo s sodbo z dne 8. maja 2008 (združeni zadevi C-95/07 in C-96/07), v skladu s katerima člena 18(1)(d) in 22 Šeste direktive 77/388 (1), kakor sta bila spremenjena z Direktivo 91/680/EGS (2) o usklajevanju zakonodaje držav članic o prometnih davkih, nasprotujeta praksi spremembe obračunov in odmere davka na dodano vrednost, ki nespoštovanje obveznosti, ki po eni strani izhajajo iz formalnosti, ki jih določa nacionalna zakonodaja na podlagi člena 18(1)(d), ter po drugi strani iz knjigovodskih obveznosti in obveznosti obračuna, ki jih določa člen 22(2) in (4), kaznuje z zavrnitvijo pravice do odbitka v primeru uporabe mehanizma obrnjene davčne obveznosti, uporabiti tudi v primeru popolnega nespoštovanja obveznosti, ki jih določa ta zakonodaja, kadar sicer ni dvoma o položaju subjekta, ki je zavezan k plačilu davka, in o njegovi pravici do odbitka?
            
         
               2.
            
            
               Ali se izrazi vsebinske zahteve, obblighi sostanziali, substantive requirements in exigences de fond, ki jih je Sodišče uporabilo v različnih jezikovnih različicah sodbe z dne 8. maja 2008 v združenih zadevah C-95/07 in C-96/07, v zvezi s primeri tako imenovanega mehanizma obrnjene davčne obveznosti, ki je določen na področju DDV, nanašajo na nujnost plačila DDV ali prevzema davčnega dolga ali na obstoj vsebinskih pogojev – ki upravičujejo naložitev istega davka davčnemu zavezancu in urejajo pravico do odbitka, ki je namenjena zaščiti načela nevtralnosti tega enotnega evropskega davka – zlasti namen, obdavčljivost in popolno odbitnost?
            
         
      (1)  Šesta direktiva Sveta z dne 17. maja 1977 o usklajevanju zakonodaje držav članic o prometnih davkih - Skupni sistem davka na dodano vrednost: enotna osnova za odmero (77/388/EGS) (UL, posebna izdaja v slovenščini, poglavje 9, zvezek 1, str. 23).
   
      (2)  Direktiva Sveta z dne 16. decembra 1991 o dopolnitvi skupnega sistema davka na dodano vrednost in o spremembi Direktive 77/388/EGS zaradi odprave davčnih meja (91/680/EGS) (UL, posebna izdaja v slovenščini, poglavje 9, zvezek 1, str. 160).